Sendvičovač 7486 Dolcevita

[image: image9.jpg]



Návod na obsluhu

[image: image1.emf]Ďakujeme vám za vaše rozhodnutie k nákupu tohoto výrobku. Pred jeho prvým použitím si prosím prečítajte celý návod – obsahuje dôležité informácie pre optimálne a bezpečné využitie všetkých jeho vlastností a funkcií. Návod uložte pre prípad jeho ďalšej potreby.

VŠEOBECNÉ UPOZORNENIE

1. Prístroj je určený pre prípravu toastov v domácnostiach – nepoužívajte ho pre iné účely – môže to byť nebezpečné.

2. Po vybalení prístroja z prepravného kartónu prekontrolujte, či prístroj nie je poškodený. V prípade akýchkoľvek pochybností prístroj nepoužívajte a kontaktujte autorizovaný servis.

3. Pred pripojením prístroja k elektrickej sieti prekontrolujte, či napätie elektrickej siete v mieste inštalácie prístroja zodpovedá napätiu špecifikovanému pre napájanie prístroja jeho výrobcom a uvedenému na prístroji (230 V ~ / 50 Hz). Napätie elektrickej siete môžete zistiť napr. na štítku elektromera. V prípade zistenia odlišného napätia nepripájajte prístroj k elektrickej sieti a kontaktujte jeho dodávateľa.

4. Prístroj pripojte ako jediný spotrebič k riadne inštalovanej sieťovej zásuvke opatrenej ochranným kolíkom – pre pripojenie prístroja k elektrickej sieti nepoužívajte rozbočovače („rozdvojky“) alebo predlžovací kábel. V prípade nekompatibility vidlice sieťového kábla prístroja so sieťovou zásuvkou smie byť výmena vidlice kábla vykonaná len pracovníkom so zodpovedajúcou kvalifikáciou.

5. Pri zachádzaní s prístrojom dodržujte nasledujúce pokyny:

· nedotýkajte sa prístroja a / alebo sieťového kábla prístroje pripojeného k elektrickej sieti mokrými rukami;

· neodpájajte sieťový kábel prístroja od sieťovej zásuvky ťahom za kábel;

· nenechávajte a nepoužívajte prístroj mimo miestnosti;

· nedovoľte aby prístroj používali deti príp. osoby fyzicky príp. mentálne nespôsobilé k používaniu prístroja bez trvalého dohľadu dospelej osoby dokonale oboznámenej s obsluhou prístroja.   

6. Upozornenie: V závislosti na okolnostiach nie je vylúčené vznietenie pripravovaných potravín (chleba, sendvičov atď.) – z uvedeného dôvodu prístroj inštalujte v dostatočnej vzdialenosti od ľahko horiacich materiálov (napr. záclon). Nenechávajte zapnutý prístroj bez trvalého dohľadu.

7. Pred prenášaním príp. čistením prístroj vypnite, odpojte od elektrickej siete a nechajte ho vychladnúť. Neprenášajte prístroj držaním za sieťový kábel.

8. V žiadnom prípade neponárajte prístroj do vody, nečistite prístroj pod tečúcou vodou.

9. Pokiaľ  prístroj obsluhovaný podľa pokynov uvedených v návode nebude pracovať tak, ako je od neho očakávané alebo v prípade zmien jeho vlastností a výkonu kontaktujte autorizovaný servis. V žiadnom prípade neopravujte prístroj sami – riziko úrazu elektrickým prúdom alebo vzniku požiaru.

10. [image: image2.emf]V priebehu používania prístroja a bezprostredne po jeho ukončení sú niektoré diely prístroja veľmi horúce. Dotykom horúcich dielov riziko popálenia.

11. Nedovoľte aby sa s prístrojom hrali deti.

12. Po použití odpojte prístroj od elektrickej siete.

13. Pre zapnutie / vypnutie prístroja nepoužívajte timery, diaľkové ovládače a pod. zariadenia.

Pokyny pre správnu likvidáciu výrobku

Tento výrobok je označený ako výrobok, na ktorý sa vzťahuje smernica 2002/96/EC o likvidácii použitých elektrických a elektronických zariadení. 

[image: image3.emf]Tento symbol na výrobku, jeho príslušenstve alebo obale označuje, že pri neskoršej likvidácii výrobku (z akýchkoľvek dôvodov) nesmie byť s výrobkom zachádzané ako s domácim odpadom. Výrobok spravte nepoužiteľným (napr. jeho mechanickou deformáciou) a zlikvidujte ho jeho odovzdaním na zberné miesto pre ekologickú likvidáciu použitých elektrických a elektronických zariadení. Zaistením ich správnej likvidácie zabránite vzniku potenciálnych rizík pre životné prostredie a ľudské zdravie, ktoré by mohli vzniknúť nesprávnym zachádzaním s odpadmi. 

Okrem toho recyklácia odpadových materiálov napomáha udržaniu prírodných zdrojov surovín pre budúce generácie. Podrobné informácie k ekologickej likvidácii tohoto výrobku získate u pracovníka ochrany životného prostredia miestneho (mestského alebo okresného) úradu alebo v predajni, v ktorej ste výrobok zakúpili.
POPIS A POUŽITIE PRÍSTROJA

Popis prístroja

Horná doska

2. Spodná doska

3. Rukoväť

4. Červené kontrolné osvetlenie - svieti po pripojení prístroja k elektrickej sieti 

5. Zelené kontrolné osvetlenie – indikuje dosiahnutie prevádzkovej teploty hornej a spodnej dosky 

6. Svorka rukoväti

Použitie prístroja

Prístroj je ideálnym prostriedkom pre prípravu toastov / ohrievanie chleba / grilovanie údenín / prípravu hamburgerov / obložených chlebov a pod. druhov potravín.

Pred prvým použitím prístroja

Pred prvým použitím prístroja dôkladne otrite plochy hornej a spodnej dosky vlhkou utierkou alebo hubou. Dosky sú opatrené ochrannou antiadhéznou vrstvou – pozor na jej poškriabanie.

Upozornenie

Po prvom zapnutí prístroja je možný krátkodobý výskyt nepríjemného zápachu alebo dokonca dymu zapríčinený vypaľovaním konzervačných prostriedkov použitých pre ochranu kovových dielov prístroja proti korózii v priebehu jeho prepravy a skladovania. Tento jav je normálny a nie je dôvodom k akýmkoľvek obavám. Pred prvým použitím prístroja na prípravu potravín odporúčame prístroj nechať niekoľko minút zapnutý bez vložených potravín.  

Postup použitia prístroja

· Po umiestnení prístroja na vhodnú nehorľavú podložku v dostatočnej vzdialenosti od ľahko vznetlivých materiálov roztvorte svorku rukoväti a zdvihnite hornú dosku – viď obr. A.

· Vložte vidlicu sieťového kábla prístroja do sieťovej zásuvky – na prístroji sa rozsvieti červené kontrolné osvetlenie a bude zahájený ohrev oboch dosiek.

· Po dosiahnutí prevádzkovej teploty sa na prístroji rozsvieti zelené kontrolné osvetlenie.

· Na spodnú dosku vložte pripravované potraviny – viď obr. B.

· Miernym prítlakom priklopte hornú dosku k spodnej doske.

· Vyčkajte na dosiahnutie požadovaného stupňa prípravy potravín – nutné vyskúšať. V prípade potreby je potraviny možné obrátiť. Pre manipuláciu s potravinami používajte len špachtľu (z príslušenstva prístroja) – nepoužívajte kovové nástroje (kovové príbory, nože a pod.) – riziko poškriabania ochrannej vrstvy dosiek – viď obr. C.

· Pre zabránenie znečistenia prístroja zabaľte potraviny pri ich príprave dochádza k uvoľneniu väčšieho množstva tuku (ako napr. niektorých údenín) do kuch. papiera – viď obr. D. Venujte prosím pozornosť pokynom jeho výrobcu.

· [image: image5.emf]Po ukončení prípravy potravín odpojte prístroj od elektrickej siete.      

Udržovanie a čistenie prístroja

· Pred čistením odpojte prístroj od sieťovej zásuvky a nechajte ho vychladnúť.

· Pre vyčistenie dosiek použite špachtľu a kuchynské obrúsky alebo vlhkú utierku – viď obr. E.

· Ostatné časti prístroja vyčistite utrením vlhkou utierkou.

Upozornenie

· Pre čistenie dosiek nepoužívajte kovové drôtenky – riziko ich poškodenia.

· Pri zachádzaní s prístrojom pozor na horúci tuk alebo šťavu uvoľnenú z pripravovaných potravín.  Pozor na vniknutie vody do prístroja.

Zmeny designu a technických údajov vyhradené bez predchádzajúceho oznámenia.

